CELEX: 32015R2032
Language: sl
Date: 2015-11-13 00:00:00
Title: Izvedbena uredba Komisije (EU) 2015/2032 z dne 13. novembra 2015 o spremembi Izvedbene uredbe (EU) 2015/1089 o določitvi zgornjih mej proračuna za leto 2015 za nekatere sheme neposrednih podpor za Združeno kraljestvo

14.11.2015   
            
            
               SL
            
            
               Uradni list Evropske unije
            
            
               L 298/6
            
         IZVEDBENA UREDBA KOMISIJE (EU) 2015/2032
   z dne 13. novembra 2015
   o spremembi Izvedbene uredbe (EU) 2015/1089 o določitvi zgornjih mej proračuna za leto 2015 za nekatere sheme neposrednih podpor za Združeno kraljestvo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1307/2013 Evropskega parlamenta in Sveta z dne 17. decembra 2013 o pravilih za neposredna plačila kmetom na podlagi shem podpore v okviru skupne kmetijske politike ter razveljavitvi Uredbe Sveta (ES) št. 637/2008 in Uredbe Sveta (ES) št. 73/2009 (1), ter zlasti členov 22(1), 42(2) in 51(4) Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) 2015/1089 (2) je določila letne nacionalne zgornje meje za zadevne ukrepe neposrednih plačil za leto 2015.
            
         
               (2)
            
            
               V Združenem kraljestvu je bila zakonodaja za izvajanje pravil Unije o neposrednih plačilih v Walesu razveljavljena z odredbo nacionalnega sodišča. Posledično je Združeno kraljestvo sprejelo nove sklepe za izvajanje neposrednih plačil v Walesu in je o tem obvestilo Komisijo. Da novi sklepi spoštujejo veljavni pravni okvir in splošna načela prava Unije, mora sicer zagotoviti Združeno kraljestvo, primerno pa je te nove sklepe upoštevati. Natančneje, ker ti novi sklepi vplivajo na izračun letnih nacionalnih zgornjih mej za leto 2015 za shemo osnovnega plačila in plačilo za mlade kmete za Združeno kraljestvo, je primerno ustrezno spremeniti navedene zgornje meje. Poleg tega je na podlagi teh sklepov primerno določiti zgornjo mejo prerazporeditvenega plačila za leto 2015 za Združeno kraljestvo.
            
         
               (3)
            
            
               Izvedbeno uredbo (EU) 2015/1089 bi bilo zato treba ustrezno spremeniti.
            
         
               (4)
            
            
               Za leto 2015 se je izvajanje shem neposrednih podpor iz Uredbe (EU) št. 1307/2013 začelo 1. januarja 2015. Zaradi skladnosti med uporabo navedene uredbe za leto zahtevka 2015 in uporabo ustreznih zgornjih mej proračuna bi se morala ta uredba uporabljati od istega datuma.
            
         
               (5)
            
            
               Ukrepi iz te uredbe so v skladu z mnenjem Odbora za neposredna plačila –
            
         SPREJELA NASLEDNJO UREDBO:
   Člen 1
   Sprememba Izvedbene uredbe Komisije (EU) 2015/1089
   Priloga k Izvedbeni uredbi (EU) 2015/1089 se spremeni v skladu s Prilogo k tej uredbi.
   Člen 2
   Začetek veljavnosti in uporaba
   Ta uredba začne veljati dan po objavi v Uradnem listu Evropske unije.
   Uporablja se od 1. januarja 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. novembra 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 347, 20.12.2013, str. 608.
   
      (2)  Izvedbena uredba Komisije (EU) 2015/1089 z dne 6. julija 2015 o določitvi zgornjih mej proračuna za leto 2015 za nekatere sheme neposrednih podpor iz Uredbe Sveta (EU) št. 1307/2013 Evropskega parlamenta in Sveta ter določitvi deleža za posebno rezervo za razminiranje za Hrvaško (UL L 176, 6.7.2015, str. 29).
   
      PRILOGA
      Priloga k Izvedbeni uredbi (EU) 2015/1089 se spremeni:
      
                  (1)
               
               
                  V točki I se vnos za Združeno kraljestvo nadomesti z naslednjim:
                  
                              „Združeno kraljestvo
                           
                           
                              2 100 795“
                           
                        
            
                  (2)
               
               
                  V točki III se doda naslednji vnos za Združeno kraljestvo:
                  
                              „Združeno kraljestvo
                           
                           
                              16 134“
                           
                        
            
                  (3)
               
               
                  V točki VI se vnos za Združeno kraljestvo nadomesti z naslednjim:
                  
                              „Združeno kraljestvo
                           
                           
                              51 798“